Heggedal kirke

Heggedal kirke er en langkirke fra 1931 i Heggedal i Asker kommune. Den tilhører Asker prosti. Kapellet ble innviet palmesøndag 12. april 1931. Snekkerne kom fra Heggedal Trevarefabrikk og tømmer kom fra Telemark og Skjellestad. På grunn av dugnader og gaver var byggesummen lav, bare 40 000 kroner. Kirken ble malt hvit i 1950 etter å ha vært brun/tjærefarget. Kirken er i perioden 2018-19 oppgradert og utstyrt med ny trapp og rampe for tilrettelagt fremkommelighet, nytt tak, ny maling utvendig, nytt lydanlegg/lys og nytt orgel. Kirkens orgel Dagens orgel er bygget av Lyngø & Rensch i 2019 og har 16 stemmer. Innvielse for det nye orgelet fant sted 25. august 2019. Orgelet erstatter et gammelt orgel fra 1957 etter flere år med arbeid for et nytt orgel. I forbindelse med det nye orgelet har det vært flere konserter og arrangementer i kirken. Ungdomsarbeid - Team Heggedal I Heggedal kirke er det en ungdomsgruppe på rundt 30 ungdommer i menighetens ungdomsarbeid kalt «Team Heggedal». Alle i Team Heggedal har gjennomført et minilederkurs etter endt konfirmanttid. Team Heggedal medvirker som hjelpeledere i gruppesamtaler, kor, band, dans, drama, solist, foto, media og lignende. Team Heggedal er medlem i KFUK-KFUM Asker og Bærum krets og deltar årlig på flere av deres arrangementer. Hvert år setter Team Heggedal sammen med årets konfirmanter opp en forestilling som holdes i kirken. Forestillingen planlegges og gjennomføres i stor grad av ungdommen selv. Heggetun menighetshus Menighetshuset «Heggetun» ligger rett bak/nord for kirken. «Gamle Heggetun» skulle renoveres i 2010, men det viste seg å være i så dårlig stand at de ble nødt til å rive hele bygget og bygge nytt. Dagens Heggetun stod ferdig sommeren 2010. Heggetun har kontor- og møtelokaler. Referanser Litteratur Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 699. ISBN 82-7527-022-7. Martinsen, Terje (2008). Heggedal. 1800-tallet fram til våre dager. Asker: Asker og Bærum Historielag. s. 275-280. ISBN 978-82-90575-37-8. Eksterne lenker Heggedal menighet på kirken.no «Heggedal kirke» på kirken.no (no) «Heggedal kirke». Kirkesøk. Den norske kirke. (no) «Heggedal kirke». Kulturminnesøk. Riksantikvaren – Direktoratet for kulturminneforvaltning. Team Heggedal – Ungdomsarbeidet i menigheten